फाइल फोटो: पहाड़ी मंदर।
रांची। रांची पहाड़ी मंदिर पर देश का सबसे ऊंचा राष्ट्रीय ध्वज फहराने के लिए फ्लैग पोल का निर्माण कार्य जोरों पर है। इसे हर हाल में पांच जनवरी तक पूरा करना है। उक्त बातें डीसी सह रांची पहाड़ी मंदिर विकास समिति के अध्यक्ष मनोज कुमार ने कही।
मनोज कुमार ने बताया कि ठंड में भी मजदूर लगातार डटे हैं और समिति के लोग लगातार कार्य पर नजर रखे हुए हैं। समिति का लक्ष्य है कि पांच जनवरी तक पोल पूरी तरह से खड़ा हो जाए। इसके बाद प्रधानमंत्री नरेंद्र मोदी से समय लेकर इसके उद्घाटन की तैयारी करेंगे। क्योंकि हमारा प्रयास है कि देश के सबसे ऊंचे राष्ट्रीय ध्वज का उद्घाटन प्रधानमंत्री करें।
99 फीट लंबा और 66 फीट चौड़ा तिरंगा
उन्होंने बताया कि जमीन स्तर से झंडे की ऊंचाई करीब 130 मीटर होगी। क्योंकि पहाड़ी पर जिस स्थान पर फ्लैग पोल का फाउंडेशन किया गया है, वहां से पोल करीब 81-82 मीटर ऊंचा होगा। इस पोल पर जो राष्ट्रीय ध्वज लहराएगा, वह 99 फीट लंबा और 66 फीट चौड़ा है। तिरंगा पुणे से आ चुका है। इसकी डमी झंडे का शहर के अलग-अलग स्थानों पर डिसप्ले किया जा रहा है। ताकि लोगों को इस तिरंगे के बारे में पता चल सके।
hne_Deva hin_Deva hin_Deva bho_Deva hin_Deva